open-index/open-wikipedia-markdown huggingface dataset:
Strehúň škvrnitý

thumb|Strehúň škvrnitý

**Strehúň škvrnitý** (lat. *Lycosa singoriensis*) je najväčší pavúk vyskytujúci sa na Slovensku. Dĺžka tela dosahuje 3,2 cm, rozpätie nôh približne 7 cm, žije v pomerne teplých oblastiach. Cez deň sa ukrýva pod zemou v chodbičkách vystlaných pavučinou. Netká si pavučinu na lapanie koristi, loví skokom. Je to nočný tvor. Gravidita trvá pár týždňov. Samicu a samca vieme rozoznať podľa toho že samica je väčšia a má tmavé telo, samec ma bledo-šedé telo. Vajcia má v klbku ktoré má stále na sebe. Brucho sa jej potom výrazne zmenší. Aj keď sa mláďatá narodia stále ich nosí na sebe.

## Iné projekty

Kategória:Strehúňovité
Pietro Filippo Scarlatti

**Pietro Filippo Scarlatti** (* 5. január 1679, Rím, Taliansko – † 22. február 1750, Neapol) bol taliansky hudobný skladateľ, zbormajster a organista.

Pietro Filippo Scarlatti bol najstarším synom Alessandra Scarlattiho a bratom rovnako slávneho barokového skladateľa Domenica Scarlattiho. 

Hudobné vzdelanie mu poskytol otec. V roku 1705 sa stal zbormajstrom katedrály v Urbine. O tri roky neskôr ho otec priviedol do Neapola a Pietro sa stal organistom kráľovského dvora. Toto angažmán bolo na prvý pohľad významné, ale po prehranej vojne o španielske dedičstvo sa neapolské kráľovstvo stalo súčasťou habsburskej monarchie a cisár Jozef I. ani neskôr Karol VI. sa tu prakticky nezdržiavali.

Ako skladateľ nedosiahol slávu svojho otca a brata. Verejne bola uvedená len jeho jediná opera, *Clitar*, v roku 1728 v divadle San Bartolomeo. Partitúra sa do dnešnej doby nedochovala. 

Väčší úspech mal so svojimi kantátami, ale najmä s drobnými skladbami pre čembalo, z ktorých niektoré sa občas objavujú aj v repertoári súdobých klaviristov.

Po pokojnom živote zomrel v Neapole 22. februára 1750.

## Dielo
**Giacobbe* 
**Sant'Andrea apostolo* 
**La sposa de cantici* 
**Clitarco, o sia La più fedel tra gli amici* 
**Care luci del ben mio* 
**Scusatemi signora* 
*Altre cantate
*3 minuetti per violino
*4 bassi numerati
*21 toccate clavicembalo

## Referencie


## Externé odkazy
* Pietro Filippo Scarlatti

Kategória:Talianski hudobní skladatelia
Kategória:Osobnosti z Ríma
Kategória:Osobnosti z Neapola
Ozzy Osbourne

**Ozzy Osbourne**, narodený ako **John Michael Osbourne** (* 3. december 1948, Marston Green, Warwickshire, Spojené kráľovstvo – † 22. júl 2025, Jordans, Buckinghamshire), bol spevák heavy metalovej skupiny Black Sabbath, odkiaľ ho v roku 1979 vyhodili, ale v roku 1997 sa do nej vrátil a skupina začala hrať opäť v pôvodnej zostave, ktorú tvorí Ozzy, Tony Iommi, Geezer Butler a Bill Ward. Bol jeden z najznámejších, ale aj najkontroverznejších rockových spevákov. Spolu s manželkou Sharon každoročne organizoval heavymetalový festival Ozzfest. Ozzy a jeho rodina boli hlavní protagonisti reality show *[[The Osbournes]]*, ktorú vysielala MTV. Bol druhý raz ženatý a má šesť detí (Jessica, Louis, Elliot, Aimee, Kelly a Jack).

## Žijúca legenda rocku
Dňa 3. novembra 2008 pridelil britský hudobný časopis Classic Rock Ozzymu titul *žijúca legenda rocku*. V minulých rokoch sa legendami rocku stali Alice Cooper, Lemmy a Jimmy Page. 

## God Bless Ozzy Osbourne
Dňa 24. apríla 2011 mal na filmovom festivale Tribeca premiéru celovečerný dokument *God Bless Ozzy Osbourne* o Ozzyho živote a kariére. Dokument produkoval Ozzyho syn Jack Osbourne.

## Osobný život
V januári 2020 oznámil, že má Parkinsonovu chorobu, ktorú mu diagnostikovali vo februári 2019. Zomrel 22. júla 2025, niekoľko týždňov po rozlúčkovom koncerte na futbalovom štadióne Villa Park v Birminghame.

## Diskografia
### So skupinou Black Sabbath
* *[[Black Sabbath (album)|Black Sabbath]]* (1970)
* *[[Paranoid]]* (1970)
* *[[Master of Reality]]* (1971)
* *[[Black Sabbath, Vol. 4]]* (1972)
* *[[Sabbath Bloody Sabbath]]* (1973)
* *[[Sabotage (album)|Sabotage]]* (1975)
* *[[Technical Ecstasy]]* (1976)
* *[[We Sold Our Soul for Rock ’n’ Roll]]* (1976)
* *[[Never Say Die!]]* (1978)
* *[[Reunion (album)|Reunion]]* (1998)
* *[[Past Lives (album)|Past Lives]]* (2002)
* *[[13 (Black Sabbath)|13]]* (2013)

### Sólové albumy
#### Štúdiové albumy
* *[[Blizzard of Ozz]]* (1980)
* *[[Diary of a Madman]]* (1981)
* *[[Bark at the Moon]]* (1983)
* *[[The Ultimate Sin]]* (1986)
* *[[No Rest for the Wicked]]* (1988)
* *[[No More Tears]]* (1991)
* *[[Ozzmosis]]* (1995)
* *[[Down to Earth]]* (2001)
* *[[Under Cover]]* (2005)
* *[[Black Rain]]* (2007)
* *Scream* (2010)
**[[Ordinary Man]]* (2020)
**Patient Number 9* (2022)

#### Koncertné albumy
* *[[Speak of the Devil]]* (1982)
* *[[Tribute]]* (1987)
* *[[Just Say Ozzy]]* (1990)
* *[[Live & Loud]]* (1993)
* *[[Live at Budokan]]* (2002)

#### Kompilácie
* *[[Best of Ozz]]* (1989)
* *[[Ten Commandments]]* (1990)
* *[[The Ozzman Cometh]]* (1997)
* *[[The Essential Ozzy Osbourne]]* (2003)
* *[[Prince of Darkness]]* (2005)

## Referencie

## Literatúra
* 

## Iné projekty
 

Kategória:Anglickí rockoví speváci
Kategória:Anglickí heavymetaloví speváci
Kategória:Black Sabbath
Kategória:Hollywoodsky chodník slávy
Kategória:Osobnosti z Birminghamu
Veleé de Mai

náhľad
**Valeé de Mai** je národný park na ostrove Praslin v Seychelách, zapísaný do UNESCO. Je to jediné miesto na svete, kde vo voľnej prírode rastú nadmierne veľké kokosové orechy, ktoré majú tvár ženskej postavy. Kokosové palmy majú listy až 6 metrov široké a 14 metrov dlhé. Park je jedinečný tiež svojou faunou, medzi ktorú patria endemické vtáky, cicavce, kôrovce, slimáky a plazy.

## Iné projekty
 

Kategória:Národné parky v Seychelách
La Digue

náhľad|Letecký záber na ostrov
náhľad|Pláž ''Anse Source d’Argent''
**La Digue** je štvrtý najväčší ostrov Seychel a najmenší z troch hlavných obývaných ostrovov súostrovia. Na ploche 9,81 km² žilo v roku 2008 približne 2 200 obyvateľov, ktorí sa označujú ako *Diquois*. V roku 2021 žilo na ostrove 2 973 obyvateľov.

La Digue patrí medzi ostrovy s málo porušenou prírodou a je vyhľadávanou turistickou destináciou. Najznámejšia pláž na ostrove je *Anse Source d'Argent* s granitovými formáciami. La Digue je zároveň administratívnym centrom seychelského okresu La Digue and Inner Islands, jedného z 25 samosprávnych území krajiny, kam spadá aj druhý najväčší ostrov Silhouette. Na ostrove nie je letisko, najbližšie sa nachádza na Prasline, odkiaľ premáva lodná doprava.

## Referencie


Kategória:Seychely
Kategória:Ostrovy Seychel
Diakritické znamienko

**Diakritické znamienka** (z gr. διακριτικός *diakritikós*, *rozlišujúci*) alebo **rozlišovacie znamienka, diakritické značky, rozlišovacie značky**, ľudovo **diakritika**, sú zvláštne znamienka, ktoré sa píšu v okolí písmena (nad, pod, alebo vedľa), a ktoré menia jeho výslovnosť alebo spĺňajú inú rozlišovaciu funkciu. 

Okrem zmeny výslovnosti písmena môže diakritické znamienko meniť výslovnosť celého slova, vyznačovať tón reči, rozlišovať homonymá, upozorňovať na skratky a číslovky.

Nie každá značka v okolí písmena je diakritickým znamienkom, napr. bodka v písmenách *i* a *j* je vo väčšine jazykov neoddeliteľnou súčasťou znaku (ale napr. v turečtine je *i* považované za písmeno *ı* s diakritikou).

## Diakritické znamienka
; V slovenčine:
* **´** – dĺžeň (ostrý prízvuk): á, é, í, ó, ú, ý, ĺ, ŕ
* **ˇ** – mäkčeň: č,ď, ľ, ň, š, ť, ž
* **¨** – dve bodky: ä
* **ˆ** – vokáň (cirkumflex): ô

V ďalších jazykoch napr.:
* **¨** - dve bodky (zriedkavo tréma) (často vo funkcii prehlásky (umlautu))
* **˝** – dva dĺžne – dve čiarky nad písmenom, napr. Ő, ű
* **~** – vlnovka (zriedkavo tilda) - vlnka nad písmenom, napr. ã, ñ, õ
* **¸** – cédille [vyslov: sédij] - háčik pod písmenom, napr. ç
* **ˉ** – vodorovná čiarka – čiara nad písmenom, napr. Ā,ū
* **˘** – oblúčik – okrúhly háčik nad písmenom, napr. Ă
* **&nbsp;̷** – šikmá čiarka – šikmé preškrtnutie písmena, napr. Ł, ł
* **ˏ** – čiarka pod písmenom – čiarka umiestnená pod písmenom, napr. Ș, ț
* **˙** – bodka nad písmenom – bodka nad písmenom, napr. İ, ż
* **ˋ** – tupý prízvuk - obrátená čiarka nad písmenom, napr. è

## Pozri aj
* abeceda
* interpunkcia

## Externé odkazy
* ''Diakritická znaménka'' na serveri typo.cz  
* diacritics.typo.cz – Projekt Diakritické znamienka  
* ''Orthographic diacritics and multilingual computing''  
* Latinská abeceda vrátane diakritických znamienok 
* Dopĺňanie diakritiky pre slovenský jazyk
* Alternatívne dopĺňanie diakritiky pre slovenský jazyk (na stránkach Jazykovedného ústavu Ľ. Štúra)
La Grille

**La Grille** je názov v súčasnosti neaktívneho štítového vulkánu, nachádzajúceho sa na severnom konci ostrova Grande Comore, patriaceho Komorskému zväzu. Sopka je tvorená prevažne bazaltovými horninami, ich vek nie je presne stanovený.

## Externé odkazy
* www.volcano.si.edu - štítová sopka La Grille na Global Volcanism Program 

Kategória:Sopky Komor
Kategória:Štítové vulkány
Kategória:Vyhasnuté sopky
Karthala

**Karthala** je štítový vulkán, nachádzajúci sa na ostrove Grande Comore, patriacom Komorskému zväzu, juhovýchodne od hlavného mesta Moroni. Je to jeden z dvoch štítových vulkánov na ostrove, ale iba tento je aktívny v historickej dobe. Sopka má podobný tvar ako havajské sopky, taktiež aj podobné horninové zloženie - prevládajúce bazalty.

Vrchol sopky je tvorený kalderou s priemerom 3&nbsp;×, ktorej morfológiu zmenili početné erupcie (od začiatku 19. storočia ich bolo viac ako 20). Erupcie sú dosť nebezpečné kvôli blízkosti ľudských sídel, v roku 2005 dosiahol lávový prúd západný okraj hlavného mesta (vyše 40&nbsp;000&nbsp;ľudí muselo byť evakuovaných).

## Externé odkazy
* www.volcano.si.edu - štítová sopka Karthala na Global Volcanism Program 

Kategória:Sopky Komor
Kategória:Štítové vulkány
Kategória:Aktívne sopky
Wilamowičtina

**Wilamowičtina** (miestny názov *Wymysiöeryś*, poľský názov *dialekt wilamowski/wilamowicki*; po anglicky *Wilamowicean*) je ohrozený germánsky jazyk, považovaný zároveň za najmenší germánsky jazyk. Hovorí ním asi 70-100 obyvateľov poľského mestečka Wilamowice

## Vzorový text
### [[Otče náš]]

## Abeceda

## Základné frázy

## Referencie

## Pozri aj

* Wilamowická abeceda

Kategória:Nemčina
Gustav Klimt

**Gustav Klimt** (* 14. júl 1862, Baumgarten, Rakúsko – † 6. február 1918, Viedeň) bol rakúsky maliar a grafik, symbolista, jeden z najvýznamnejších predstaviteľov secesie, vedúca osobnosť viedenského modernizmu.

## Životopis
Narodil sa v Baumgartene neďaleko Viedne chudobnému rytcovi Ernstovi Klimtovi a jeho žene Anne, rodenej Finsterovej, ako druhý zo siedmich detí. Ako štrnásťročný úspešne absolvoval prijímacie skúšky na Kunstwerbeschule, viedenskú umeleckopriemyselnú školu. Zároveň študoval maliarstvo v ateliéri Ferdinanda Laufbergera a po jeho smrti pokračoval u profesora Juliusa Victora Bergera. Bol obľúbeným portrétistom viedenskej spoločnosti. V roku 1917 bol menovaný čestným členom Akadémie výtvarných umení vo Viedni a v Mníchove..

11. januára 1918 ho v jeho ateliéri ranila mŕtvica, ochrnul na polovicu tela a bol prevezený do viedenského sanatória. Tam 6. februára zomrel na zápal pľúc spôsobený epidémiou španielskej chrípky. Do márnice Všeobecnej viedenskej nemocnice o deň neskôr prišiel Egon Schiele, aby nakreslil jeho posmrtný portrét. 9. februára bol pochovaný na cintoríne v Hietzingu.

Na jeho pamiatku je pomenovaný expresný vlak rakúskych spolkových dráh (ÖBB) "EC 78/79 Gustav Klimt", ktorý jazdí na trase Graz – Viedeň – Břeclav – Brno, Česká Třebová – Praha hlavní nádraží.

Obraz *Portrét Adele Bloch-Bauer I* (nazývaný *Zlatá Adela*) kúpil v roku 2006 Ronald Lauder za 135 miliónov amerických dolárov, čím sa stal najdrahším zobchodovaným obrazom. Neskôr v roku 2006 tento rekord prekonali diela Willema de Kooninga a Jacksona Pollocka, ale i tak tento portrét zostáva na treťom mieste.

## Galéria


Súbor:The Kiss - Gustav Klimt - Google Cultural Institute.jpg|*Bozk* (1907 – 1908)
Súbor:Gustav Klimt 039.jpg|*Judith* (1904 – 1905)
Súbor:Beethovenfries.jpg| *Beethovenfries* (1902), detail
Súbor:Gustav Klimt 010.jpg|*Danae*
Súbor:Gustav Klimt 052.jpg|*Portrét Fritzy Riedlerovej*
Súbor:Gustav Klimt 001.jpg|*Adam a Eva*




Súbor:Gustav Klimt 002.jpg|*Baby*
Súbor:Gustav Klimt 015.jpg|*Beethovenfries*, detail
Súbor:Gustav Klimt 046.jpg|*Zlatá Adela – Portrét Adele Bloch-Bauer* (1907)
Súbor:Gustav Klimt 021.jpg|*Priateľky*
Súbor:Gustav Klimt 054.jpg|*Portrét Johanny Staudovej*
Image:Gustav_Klimt_031.jpg|*Objatie*



## Referencie


## Iné projekty

## Externé odkazy
* Informační systém abART: Klimt Gustav
* ČT, 2012, dokument Gustav Klimt: Panna
* Gustav Klimt  na ArtMuseum.cz
* Gustav Klimt 
* iKlimt – The Life and Work of Gustav Klimt
* Vila Primavesi – historie a současnost

Kategória:Rakúski maliari
Kategória:Osobnosti na rakúskych poštových známkach
Kategória:Osobnosti z okresu Mattersburg
Kategória:Úmrtia na pneumóniu
Kategória:Symbolistickí maliari
Tatra KT3UA

**Tatra KT3UA** je projekt modernizácie ukrajinských električiek česko-slovenskej výroby.

## Modernizácia
Električka KT3UA je rovnako ako plzenská Tatra K3R-NT zostavená z dvoch starších vozňov Tatra T3. Vozové skrine boli skrátené a medzi ne bol vložený nový stredný nízkopodlažný článok. Dosadená bola nová elektrická výzbroj typu TV Progress, zmodernizovaný bol interiér a stanovisko vodiča. Pantograf zostal pôvodný. Boli nainštalované aj nové čelá vozňa podľa návrhu Ing. arch. Patrika Kotasa.

Modernizácie boli vykonané v šumperskej spoločnosti Pars nova v rokoch 2004 a 2005. Prestavané boli dva vozne, resp. 4 električky T3, prvý prototyp bol určený pre Kyjev, druhý bol dodaný do Krivého Rogu. V modernizáciách sa zatiaľ v roku 2006 nepokračuje.

## Technické parametre
* Dĺžka (bez spriahadiel): 
* Šírka: 
* Výška: 
* Miesta celkom: 200
** na sedenie: 62
** na státie: 138

KT3UA
Kategória:Prototypy električiek
Kategória:Dráhové vozidlá vyrábané od roku 2004
Kategória:Kĺbové električky
Tatra K3R-NT

**Tatra K3R-NT** (používa sa aj označenie ** Tatra K3R.NT**) je typ električky, ktorý vznikol modernizáciou československej električky Tatra T3.

## Dejiny
Plzenský dopravný podnik sa kvôli nedostatku veľkokapacitných električiek rozhodol modernizovať svoje vozidlá Tatra T3 spojením dvoch vozových skriní, medzi ktoré by bol osadený nový stredný nízkopodlažný článok, obdoba električiek Tatra KT3UA. Výberové konanie vyhrala šumperská firma Pars nova. Prvé dve dvojice vozňov T3 boli v Šumperku zmodernizované na dve električky K3R-NT v rokoch 2005 a 2006. Do pravidelnej prevádzky boli v Plzni zaradené 21. júna 2006. Pretože na základe zmluvy mali byť dodané štyri vozne K3R-NT, boli do spoločnosti Pars v prvom štvrťroku 2006 odoslané ďalšie dve dvojice električiek T3SUCS.

## Modernizácia
Jedna trojčlánková električka K3R-NT pozostáva z dvoch vozových skriní vozňov Tatra T3. Neboli však použité celé, predná skriňa bola zrezaná za prvým oknom za strednými dverami, zadná časť bola zošrotovaná, zadná bol zrezaná za prvým oknom za prednými dverami a zošrotovaná bola predná časť. Medzi tieto dve použité skrine bol vložený nový stredný nízkopodlažný článok. Vozne dostali novú elektrickú výzbroj TV Progres, zmodernizovaný bol aj interiér a stanovisko vodiča.

## Prevádzka
Modernizácie na typ K3R-NT prebiehajú od roku 2005.
* Plzeň – modernizované 2 vozne (modernizácie pokračujú aj v roku 2006)

## Iné projekty

K3R-NT
Kategória:Dráhové vozidlá vyrábané od roku 2005
Kategória:Kĺbové električky
Tatra T3S

**Tatra T3S** je typ električky, ktorý vznikol modernizáciou česko-slovenskej električky Tatra T3.

## Dejiny
Ďalším typom modernizovanej T3 sa stal typ T3S. Dopravný podnik Bratislava nechal zmodernizovať dva vozne typu T3 podľa vzoru električiek Tatra K2S v šumperskej firme Pars nova. Prestavba prebehla v rokoch 1998 a 1999. V ďalších rekonštrukciách na typ T3S sa ďalej nepokračovalo.

## Modernizácia
Hlavnou zmenou bola výmena pôvodnej odporovej elektrickej výzbroje za nový typ TV14 s IGBT tranzistormi. Pri tejto príležitosti bola kompletne opravená vozňová skriňa, zmodernizovaný bol interiér a stanovisko vodiča. Boli inštalované nové čelá vozidiel podľa návrhu Ing. arch. Patrika Kotasa. Električky dostali nový polopantograf. Vozidlám bola vďaka rekonštrukcii predĺžená životnosť minimálne o 10 až 15 rokov.

## Prevádzka
Modernizácie na typ T3S prebiehali v rokoch 1998 a 1999.
Premáva na linke  ako ranný posilový spoj.

## Externé odkazy
* Nákresy vozidiel

T3S
Kategória:Dráhové vozidlá vyrábané od roku 1998
Klaus Mann

**Klaus Mann** (* 18. november 1906, Mníchov, Nemecká ríša – † 21. máj 1949, Cannes, Francúzsko) bol nemecký spisovateľ, dramatik a novinár, syn spisovateľa Thomasa Manna.

Po nástupe nacizmu v Nemecku (1933) emigroval do Amsterdamu, kde vydával časopis *Die Sammlung*. Od roku 1935 sa zdržiaval na mnohých miestach (Zürich, Paríž, Praha, a iné). V tom istom roku získal československé štátne občianstvo, ale roku 1936 sa rozhodol emigrovať do USA.

Roku 1938 sa zúčastnil na bojoch v španielskej občianskej vojne. Po roku 1941 ako vojak americkej armády bojoval na fronte v Európe.

Povojnový vývoj predstavoval pre neho sklamanie, ktoré dával všade najavo a veľmi ťažko ho niesol. Toto sklamanie sa často uvádza aj ako dôvod jeho samovraždy.

## Dielo
* *Der fromme Tanz*, 1925 román
* *Kindernovelle*, 1926
* *Revue zu Vieren*, 1926 dráma 
* *Abenteuer*, 1929 
* *Alexander: Roman der Utopie* 1929
* *Auf der Suche nach einem Weg*, 1931
* *Kind dieser Zeit*, (1932)
* *Treffpunkt im Unendlichen*, 1932
* *Die Flucht in den Norden*, 1934 
* *Symphonie pathétique*, 1935
* *Mephisto: Roman einer Karriere*, 1936 
* *Der Vulkan: Roman unter Emigranten*, 1939 
* *Andre Gide und die Krise des modernen Denkens*
* *Auf verlorenem Posten*, 
* *The Turning Point/Der Wendepunkt*  
* *Briefe und Antworten* 
* *Der siebente Engel: Die Theaterstücke*
* *Die Heimsuchung des europäischen Geistes/The Ordeal Of The European Intellectuals*, 1949 
* *Der Vater lacht: Erzählungen* 
* *Maskenscherz: Die frühen Erzählungen*
* *Das innere Vaterland: Literarische Essays aus dem Exil*
* *Speed: Die Erzählungen aus dem Exil*

## Iné projekty

Kategória:Nemeckí spisovatelia
Kategória:Nemeckí dramatici
Kategória:Nemeckí spisovatelia románov
Kategória:Nemeckí novinári
Kategória:Osobnosti z Mníchova
Kategória:Obete samovrážd
Ext4

**ext4** alebo **fourth extended filesystem** (štvrtý rozšírený súborový systém) je žurnálovací súborový systém vyvíjaný pre jadro Linuxu

Ako vývojová verzia (*ext4dev*) bol pridaný do linuxového jadra verzie 2.6.19. Za stabilný a určený na bežné používanie bol označený vo verzii 2.6.28.

Ext4 bol vyvíjaný ako spätne kompatibilný s ext3, avšak používa rozšírenia (), ktoré, ak sú použité, znemožňujú pripojenie ako ext3.

## Hlavné vlastnosti

Systém ext4 môže byť na oddieli veľkom až 1 EB (približne 1018 bytov). Maximálna veľkosť súboru je 16 TB. Zároveň odstraňuje obmedzenie ext3, že v jednom adresári môže byť maximálne 32768 podadresárov. Ext4 obsahuje nástroje, ktoré majú obmedziť fragmentáciu pri zápise dát na disk. Zároveň však umožňuje aj použitie defragmentačného programu. Nástroje pre kontrolu integrity súborového systému môžu pracovať rýchlejšie vďaka označovaniu nepoužitých častí disku.

Kategória:Súborové systémy
Kategória:Softvér z 2008
Radonova transformácia

**Radonova transformácia** je integrálna transformácia ktorá reálnej funkcii f definovanej na n-rozmernom reálnom priestore priradí inú funkciu nesúcu informáciu o integráloch funkcie f cez všetky afinné nadroviny priestoru na ktorom je definovaná. Tejto novej funkcii sa niekedy hovorí **Radonov obraz** funkcie f. Transformácia, ktorá Radonovmu obrazu priradí pôvodnú funkciu sa nazýva **inverzná Radonova transformácia**.

Napríklad, ak je f funkcia dvoch premenných, teda ak n=2, afinné nadroviny priestoru na ktorom je definovaná sú všetky priamky ležiace v rovine. Každá rovinná priamka je jednoznačne určená uhlom \alpha ktorý zviera jej normála s x-ovou osou a jej vzdialenosťou r od počiatku v smere normály. Radonov obraz funkcie f sa dá potom definovať ako funkcia týchto dvoch parametrov takto:
:\mathcal{R}[f](\alpha,r)=\int\limits_{-\infty}^{\infty}\! f\big(r\sin(\alpha)-t\cos(\alpha), r\cos(\alpha)+t\sin(\alpha)\big)\mathrm{d}t

Koncepcia Radonovej transformácie je nesmierne dôležitá v teórii tomografie. Výstupom z tomografu totiž nie je priamo obrázok prierezu snímaného objektu, ale jeho zjednodušený Radonov obraz. Teória Radonovej transformácie sa tu uplatňuje obzvlášť pri tomografickej rekonštrukcii kedy sa na nameraný Radonov obraz aplikuje inverzná Radonova transformácia a získava sa snímka prierezu študovaného objektu. V tomografickej praxi sa Radonovmu obrazu niekedy hovori **sinogram** pretože Radonove obrazy jednoduchších funkcií zonázornené ako obrázok, napríklad v stupňoch šedi, pripomínajú množstvo navzájom sa prelínajúcich vzájomne posunutých a preškálovaných sínusoviek.

## História
Radonova transformácia je pomenovaná po rakúskom matematikovi českého pôvodu, Johannovi Radonovi. V roku 1917 publikoval prácu v ktorej vyriešil otázku inverznej Radonovej transformácie pre prípad n=2. Neskôr vyvsvitlo, že Hendrik Lorentz poznal vzťah pre inverznú Radonovu transformáciu už na prelome 19. a 20. storočia.

## Všeobecná definícia
Afinné nadroviny n-rozmerného priestoru, sú všetky jeho (n-1)-rozmerné afinné podpriestory. Tie sú úplne určené svojim jednotkovým normálovým vektorom d\in\mathbb{S}_{n-1} a vzdialenosťou od počiatku r\in\mathbb{R} rátanou v smere vektora d. Radonov obraz funkcie n-premenných f sa preto najčastejšie definuje ako funkcia
definovaná ako funkcia
:\mathcal{R}[f]\colon\mathbb{S}_{n-1}\times\mathbb{R}\to\mathbb{R}
daná vzťahom
:\mathcal{R}[f](d,r)=\int_{\mathrm{L}_{d,r}}\!\! f\,\mathrm{d}s
kde \mathrm{L}_{d,r} je afinná nadrovina určená dvojicou parametrov d a r v zmysle uvedenom vyššie a \mathrm{d}s je (n-1)-rozmerná Lebesgueova miera na tejto nadrovine.

## Pozri aj
*Integrálna transformácia

## Referencie
* J. Radon, "Über die Bestimmung von Funktionen durch ihre Integralwaerte laengs gewisser Maennigfaltigkeiten", *Ber. Saechs. Akad. Wiss* vol. 69 (1917), s. 262-277.

Kategória:Integrálna geometria
Kategória:Integrálne transformácie
Kategória:Eponymické termíny v matematike
Tatra K2R

**Tatra K2R** a **Tatra K2R.03** sú typy modernizovaných česko-slovenských električiek Tatra K2.

## Dejiny
Zatiaľ čo Ostrava začala v polovici 90. rokov modernizovať svoje električky Tatra K2, resp. Tatra K2G, Brno, najväčší prevádzkovateľ týchto vozidiel v Česku, rekonštrukcie iba chystalo. Malo ísť o zásadnejšie modernizácie v štýle električiek Tatra T3R. Prvé dva vozne boli odoslané do Královopolskej strojárne počas roku 1995. Pretože vi firme nebola dostatočná podpora tohto projektu a prestavba na typ K2R sa preťahovala, boli tieto dva prvé vozne prevezené do ústredných dielní Dopravného podniku mesta Brna, kde boli počas roku 1997 dokončené. Ďalších 5 električiek bolo modernizovaných šumperskou spoločnosťou Pars nova.

Z dôvodu nedostatku finančných prostriedkov sa od roku 1998 pristúpilo k obmedzenejším modernizáciám. Tak vznikol typ K2R.03. Vzhľadom aj technicky je takmer totožný so svojim predchodcom, odlišuje sa v niekoľkých detailoch. Rekonštrukcia 7 vozňov prebehla v šumperskom Parse.

## Modernizácia
Na rozdiel od typu K2 modernizovaný vozeň K2R disponuje elektrickou výzbrojou TV8 s GTO tyristormi, moderným interiérom s informačným systémom pre cestujúcich, dvojkrídlovými vyklápacími dverami a odlišnými čelami, rovnako ako pri type Tatra T3R podľa návrhu Ing. arch. Patrika Kotasa, nový je aj polopantograf. Koncepcia celkovej modernizácie vychádza z typu T3R.

Typ K2R.03 je takmer totožný s K2R. Odlišné sú iba dvere (boli ponechané pôvodné), pôvodné sú aj laminátové sedadlá (doplnené o čalúnenie) a niekoľko ďalších detailov predovšetkým v interiéri vozidla, čím sa cena za modernizáciu znížila.

## Prevádzka
Modernizácie na typ K2R prebiehali v rokoch 1995 až 1998.
* Brno – modernizovaných 7 električiek

Modernizácie na typ K2R.03 prebiehali v rokoch 1998 až 1999.
* Brno – modernizovaných 7 vozňov

## Iné projekty

## Externé odkazy
* Informácie o tomto type vozidla
* Článok o modernizácii brnianskych električiek typu K2 

K2R
Kategória:Dráhové vozidlá vyrábané od roku 1995
Kategória:Kĺbové električky
Tatra K2G

**Tatra K2G** je typ električkového vozidla, ktoré vzniklo modernizáciou Československej električky Tatra K2.

## Dejiny
Zatiaľ čo v polovici 90. rokov boli modernizácie vozidiel Tatra T3 v plnom prúde, električky K2 aj vzhľadom na menší počet prevádzkovateľov ostávali prakticky v rovnakej podobe, v akej boli vyrábané v polovici 60. rokov. Prvou lastovičkou pri K2 sa stali ostravské rekonštrukcie na typ K2G. Jedným z dôvodov bola vysoká energetická náročnosť elektrickej výzbroje. Modernizácie boli ukončené v roku 1998.

Jedno vozidlo po ťažkej dopravnej nehode bolo modernizované v rokoch 1998 až 2004 aj v Bratislave, dĺžka prestavby bola spôsobená predovšetkým krachom spoločnosti ČKD. V pravidelnej prevádzke začalo jazdiť až počas roku 2005.

## Modernizácia
V električkách bola kompletne opravená vozňová skriňa, bola dosadená nová elektrická výzbroj TV8 s GTO tyristormi. Modernizácia sa týkala aj interiéru a stanoviska vodiča. Boli inštalované napríklad čalúnené sedadlá, protišmyková podlaha a informačný systém pre cestujúcich.

## Prevádzka
Modernizácie na typ K2G prebiehali v rokoch 1995 až 2004.
V Bratislave premáva na linke  a na linke  ako Vianočná električka

## Iné projekty

K2G
Kategória:Dráhové vozidlá vyrábané od roku 1995
Síran meďnatý

**Síran meďnatý** alebo **sulfát meďnatý** (CuSO4) je anorganická zlúčenina. 

Patrí k najbežnejším zlúčeninám medi. 

V bezvodom stave tvorí biely prášok, ktorý prijímaním vody sa stáva modrým. Preto sa používa na dôkaz vody v organických kvapalinách alebo ako sušidlo.

## Chalkantit

Pentahydrát síranu meďnatého, CuSO4·5 H2O, sa ako minerál nazýva chalkantit alebo modrá skalica. Kryštalizuje z vodného roztoku v azúrovo modrých, priehľadných, trojklonných kryštáloch, ktoré na vzduchu na povrchu vetrajú. Modrá skalica je technicky najdôležitejšou soľou medi.

## Použitie
vľavo|náhľad|Bezvodný síran meďnatý

* Materiál pre výrobu minerálnych farieb
* Impregnácia dreva proti hnilobe
* Konzervovanie vypchatých zvierat
* Morenie osiva
* Pripravuje sa z nej bordeauxská zmiešanina (zmes roztoku modrej skalice a vápenného mlieka) - prostriedok na hubenie škodcov rastlinných kultúr
* Súčasť pomeďovacích kúpeľov
* Súčasť Daniellovho a Meidingerovho článku
* Zvieravý, leptací a dáviaci prostriedok v lekárstve
* Ako veterinárne liečivo alebo ich súčasť (napríklad v akvaristike) a ako prvá pomoc pri otrave fosfidom zinku

## Výroba
vľavo|náhľad|Kryštalická modrá skalica
Síran meďnatý sa vyrába rozpúšťaním medených odpadkov v horúcej koncentrovanej kyseline sírovej:

: \mathrm{Cu + 2\,H_2SO_4\ \rightarrow\ CuSO_4 + 2\,H_2O + SO_2}

Alebo lepšie a hospodárnejšie rozpúšťaním v teplej, zriedenej kyseline sírovej za prístupu vzduchu:

: \mathrm{2\,Cu + 2\,H_2SO_4 + O_2\ \rightarrow\ 2\,CuSO_4 + 2\,H_2O.}

Ďalším spôsobom prípravy je rozpúšťanie oxidu meďnatého, získaného napr. pražením sulfidových rúd, v kyseline sírovej:

: \mathrm{CuO + H_2SO_4\ \rightarrow\ CuSO_4 + H_2O}

Síran meďnatý sa vyskytuje aj v prírode, najmä v Čile (chalkantit). Okrem toho nachádzame brochantit, zásaditý síran meďnatý, CuSO4·3 Cu(OH)2. Z týchto prírodných síranových rúd môžeme síran meďnatý získať rozpúšťaním v zriedenej kyseline sírovej.

Ak sa pentahydrát síranu meďnatého zahrieva, odštepuje sa z neho voda v dvoch krokoch. Pri teplote 110 °C vzniká monohydrát (CuSO4 · H2O) a po zahriatí na 150 °C dôjde k úplnej dehydratácii za vzniku bezvodného (anhydrát) síranu meďnatého (CuSO4). Pri zahrievaní na teplotu 650 °C sa rozkladá, podľa rovnice:

: \mathrm{2\,CuSO_4\ \rightarrow\ 2\,CuO +  2\,SO_3\ \rightarrow\ 2\,CuO + 2\,SO_2 + O_2}

Pri reakcii vzniká oxid meďnatý a oxid sírový, ktorý sa však z podstatnej časti ďalej rozpadá na kyslík a oxid siričitý.

## Toxicita
Pri požití síranu meďnatého dochádza k silnému zvracaniu a vodnatým hnačkám s prímesou krvi. Postihnutý môže s príznakmi ťažkého šoku zomrieť v priebehu niekoľkých hodín. Ako protijed podáme mlieko alebo jednu lyžičku hexakyanoželeznatanu draselného rozpusteného v pol litri vody. Predtým vyvoláme zvracanie, ale maximálne desať minút po intoxikácii. Pri postriekaní pokožky vodným roztokom síranu meďnatého umyjeme pokožku vodou a mydlom.

Zvlášť nebezpečný je pre vodné organizmy, najmä vodné bezstavovce.

## Literatúra
*

## Zdroj

Meďnatý
Kategória:Zlúčeniny medi]
Kategória:Desikanty
Kategória:Herbicídy
519
Robert Anthony Salvatore

**Robert Anthony Salvatore** (* 20. január 1959, Leominster, Massachusetts, USA) je americký spisovateľ fantasy, známy svojimi knihami z cyklu *Forgotten Realms* (Zabudnuté ríše) a ságe *Demon Wars*.

Narodil sa ako najmladší zo siedmich detí, študoval na Fitchburg State University.

O fantasy sa začal zaujímať po prečítaní knihy *[[Pán prsteňov (knihy)|Pán prsteňov]]* od J. R. R. Tolkiena, ktorú dostal ako vianočný darček.
V roku 1982 napísal prvý román *Echoes of the Fourth Magic* (Ozveny štvrtej mágie), potom začal písať knihy pre svet *Forgotten Realms*, ságu *DemonWars* a Hviezdne vojny.
Jednou z jeho najpopulárnejších postáv je temný elf *Drizzt Do'Urden*, ktorý bojuje za spravodlivosť napriek temnému odkazu jeho rasy. Napísal aj príbeh pre hernú adaptáciu jeho kníh. Bolo to k hre *Forgotten Realms:Demon Stone* (2004), ktorá vyšla na PS2, Xbox a PC.

## Bibliografia
* 1982 - *Echoes of the fourth magic* (v češtine *Kroniky Ynis Aielle. Kniha první, Ozvěny čtvrté magie*)
* *Luthien’s gamble* (v češtine *Luthienova hra*)
* *Sword of Bedwyr* (v češtine *Bedwyrův meč*)

### Forgotten Realms
* *Legend of Drizzt* (v češtine *Legenda o Drizztovi*)
** *Dark Elf trilogy* (v češtine Temný elf)
*** *Homeland* (v češtine *Domovina*)
*** *Exile* (v češtine Exil)
*** *Sojourn* (v češtine Útočiště)
** *Icewind Dale trilogy* (v češtine *Planina ledového větru*)
*** *The Crystal Shard* (v češtine *Magický krystal*)
*** *Streams of Silver* (v češtine *Stříbrné prameny*)
*** *The Halfling's Gem* (v češtine *Rubínový klenot*)
** *Legacy of Drow*
*** *The Legacy* (doslova Odkaz)
*** *Starless Night* (doslova Bezhviezdna noc)
*** *Siege of Darkness* (doslova Obľahnutí temnotou)
*** *Passage to Dawn* (doslova Cesta k úsvitu)
** *Paths of Darkness*
*** *The Silent Blade* (doslova Tichá čepel)
*** *The Spine of the World* (doslova Chrbtica sveta)
*** *Sea of Swords* (doslova More mečov)
***The Sellswords trilogy*
*** 2000 - *Servant of the Shard*
*** 2005 - *Promise of the Witch King*
*** 2006 - *Road of the Patriarch*
** *Hunter's Blade trilogy*
*** *The Thousand Orcs* (doslova Tisíc orkov)
*** *The Lone Drow* (doslova Osamelý drow)
*** *The Two Swords* (doslova Dva meče)
**Transitions trilogy
***The Orc king
***Neverwinter (Letohrad)
***Charons Claw
***The Last Treshold (Poslední hranice)
**The sundering
***The Companions
**Companions Codex
***Night of the Hunter
***Rise of the King
***Vengeance of the Iron Dwarf
**Homecoming
***Archmage
***Maestro
***Hero
**Generations
***Timeless

* *The Cleric Quintet*
** 1991 - *Canticle*
** 1992 - *In Sylvan Shadows*
** 1992 - *Night Masks*
** 1993 - *The Fallen Fortress*
** 1994 - *The Chaos Curse*

### Sága DemonWars
** 1997 - *The Demon Awekens* (v češtine *Démon se probouzí*)
** 1998 - *The Demon Spirit*
** 1999 - *The Demon Apostle*
** 2000 - *Mortalis*
** 2001 - *Ascendance*
** 2001 - *Transcendence*
** 2003 - *Immortalis*

## Referencie


## Iné projekty

## Externé odkazy
* Oficiálna stránka
*R. A. Salvatore at Fantastic Fiction
*

## Zdroj

Kategória:Spisovatelia fantasy
Kategória:Spisovatelia USA
Kategória:Osobnosti z Massachusetts
Ladislav Fatura

Mgr. **Ladislav Fatura** (* 11. jún 1969, Ilava) je slovenský komunálny politik. V rokoch 2006-2010 pôsobil ako starosta mestskej časti Bratislava - Vrakuňa. Je ženatý, s manželkou Katarínou majú dcéru. Je držiteľom zlatej Janského plakety.

## Vzdelanie
* 1975 - 1984 - Základná škola v Prievidzi
* 1984 - 1987 - Stredné odborné učilište chemické, Nováky
* 1995 - 2001 - Akadémia Policajného zboru SR, Bratislava
* 2001 - získanie titulu magister - diplomová práca na tému: Politické procesy na Slovensku v 50-tych rokoch

## Priebeh zamestnaní
* 1987 - 1991 - Novácke chemické závody, Nováky (pozícia: prevádzkový chemik)
* 1988 - 1990 - Základná vojenská služba (Strážne jednotky Krajskej vojenskej správy, Brno)
* 1991 - 1995 - Policajný zbor SR, Prievidza (funkcia: inšpektor poriadkovej polície na Obvodnom oddelení)
* 1995 - 2001 - Krajské riaditeľstvo PZ Bratislava, Odbor poriadkovej polície (funkcia: starší odborný inšpektor Pohotovostnej motorizovanej jednotky)
* 2001 - 2004 - Okresné riaditeľstvo PZ Bratislava I (funkcia: riaditeľ Odboru poriadkovej polície)
* 2004 - 2006 - Odbor Železničnej polície Bratislava (funkcia: zástupca riaditeľa)
* 2006 - 2010 - starosta MČ Vrakuňa

Kategória:Osobnosti z Ilavy
Kategória:Absolventi Akadémie Policajného zboru
Kategória:Starostovia na Slovensku
Wilamowice

**Wilamowice** sú mesto v južnom Poľsku v Sliezskom vojvodstve (od roku 1999), predtým v Bielskom vojvodstve (1975-1998). Žije v ňom 2 900 obyvateľov (2005).

## Partnerské mestá
*  Dolní Benešov, Česko

## Iné projekty

## Externé odkazy
* Webová stránka

Kategória:Mestá v Sliezskom vojvodstve
Kategória:Powiat bielski (Sliezske vojvodstvo)
Jarmová kosť

náhľad
náhľad
**Jarmová kosť** alebo **lícna kosť** (lat. os zygomaticum) je kosť, ktorá ohraničuje zospodu a čiastočne aj zvonku očnicovú dutinu a spolu s veľkými krídlami klinovej kosti ju oddeľuje od spánkovej jamy. Vyvinutie a postavenie jarmovej kosti má vplyv na konfiguráciu tváre. 

Na kosti rozoznávame strednú časť - telo *corpus*, a tri výbežky: čelový, čeľustný a spánkový. 
* čelový výbežok (*Processus frontalis*) - vybieha nahor a pomocou šva sa spája s čelovou kosťou a veľkými krídlami klinovej kosti. 
* čeľustný výbežok (*Processus maxillaris*) - spája sa ventrokaudálnym smerom s čeľusťou. 
* spánkový výbežok (*Processus temporalis*) - spája sa s jarmovým výbežkom spánkovej kosti, čím vzniká jarmový oblúk (*arcus zygomaticus*). 

Na jarmovej kosti rozoznávame tri plochy: *facies orbitalis*, *facies lateralis* a *facies temporalis.* Facies lateralis je mierne vypuknutá a na dolnom okraji býva drsná. Facies orbitalis je mierne vyhĺbená a má otvor *foramen zygomaticoorbitale*, ktorý prechádza do kanálika; kanálik sa vnútri kosti vetví a vyúsťuje jednak do facies lateralis ako *foramen zygomaticofaciale*, jednak do spánkovej plochy ako *foramen zygomaticotemporale*. Prebiehajú v nich rovnomenné nervy z 2. vetvy trojklaného nervu.

## Ďalšie ilustrácie


 Image:Illu facial bones.jpg|Kosti tváre.
 Image:Gray165.png|Ľavá lícna kosť, malar surface.
 Image:Gray166.png|Pravá lícna kosť, temporálny povrch.
 Image:Gray167.png|Articulation of left palatine bone with maxilla.
 Image:Gray188.png|Pohľad na lebku zboku.
 Image:Gray189.png|Ľavá infratemporálna priehlbeň.
 Image:Gray190.png|Pohľad na lebku spredu.
 Image:Gray191.png|Horizontálny prierez nosovými a orbitálnymi dutinami.


Kategória:Kosti lebky
Dolná nosová mušľa

**Dolná nosová mušľa** (lat. *Concha nasalis inferior*) je tenučká podlhovastá kostička priložená k bočnej nosovej stene. Horný okraj dolnej mušle sa ventrálne pripája k slznej kosti pomocou slzného výbežku (*processus lacrimalis*), vzadu k zvislej platni podnebnej kosti a k čeľusti. Dolná nosová mušľa vysiela smerom nahor kratučký čuchový výbežok (*processus ethmoidalis*), ktorý nasadá na *processus uncinatus* strednej nosovej mušle. Okrem toho je dolná nosová mušľa prostredníctvom tiahnutého čeľustného výbežku (*processus maxillaris*) zavesená na okraj otvoru, ktorý vedie z nosovej do čeľustnej dutiny.

Kategória:Kosti lebky
Kockovitá kosť

**Kockovitá kosť** (lat. *os cuboideum*) je jedna z priehlavkových kostí.  

Má dosť nepravidelný tvar. Proximálne má prehnutú kĺbovú plôšku pre pätovú kosť, distálne dve ploché a laterálne mierne odklonené plôšky pre IV. a V. predpriehlavok (metatarzus), na mediálnom okraji plôšky pre klinovitú kosť (os cuneiforme) III. Na laterálnej strane sa začína brázda, ktorá sa prehlbuje na plantárnej ploche do *sulcus tendinis musculi peronei longi*, proximálne od nej je drsnatina *tuberositas ossis cuboidei*.

Kategória:Kosti dolnej končatiny
Ihlica (kosť)

**Ihlica** alebo **fibula** (lat. *fibula*) je kosť dolnej končatiny. Skladá sa z hlavy - *caput fibulae*, tela - *corpus fibulae* a distálne tvorí bočný členok - *malleolus lateralis*. 

*Caput fibulae* sa prikladá ku *condylus lateralis tibiae* a na proximálnom konci vybieha do *apex* *capitis fibulae*, na ktorý sa upína ligamentum collaterale fibulare a šľacha musculus bicipitis femoris. *Facies articularis capitis fibulae* je šikmo orientovaná. Takmer v celom rozsahu corpus fibulae prebiehajú štyri pozdĺžne hrany. Z nich *margo anterior* a *margo posterior* sú podmienené úponmi medzisvalových priehradiek septum intermusculare anterius a septum intermusculare posterius, *margo medialis* priehradkou medzi musculus flexor hallucis longus a musculus tibialis posterior a *margo interossea* slúži na úpon membrana interossea cruris. Foramen nutricum je na zadnej ploche fibuly a smeruje distálne. 

*Malleolus lateralis* má *facies articularis malleoli* pre členkovú kosť a za ňou jamku *fossa malleoli lateralis* pre ligamentum talofibulare posterius. Na zadnom okraji bočného členka je brázda pre šľachy musculi peronei. Od hrotu malleolus lateralis sa začína ligamentum calcaneofibulare. 

Fibula slúži len ako odstup pre svaly. Ako funkčná opora je celkom bezvýznamná, preto sa využíva na náhrady pri transplantáciách.

Kategória:Kosti dolnej končatiny
Juan Crisóstomo de Arriaga

**Juan Crisóstomo Jacobo Antonio de Arriaga y Balzola** (* 27. január 1806, Bilbao, Španielsko – † 17. január 1826, Paríž, Francúzsko) bol španielsky hudobný skladateľ začiatku 19. storočia.

## Život

Juan Crisóstomo de Arriaga sa narodil v Bilbau. Hudobné základy mu dali jeho otec a starší brat. Už v ranom detstve sa prejavilo jeho mimoriadne hudobné nadanie. Ako jedenásťročný skomponoval *Pokus o oktet*. O rok neskôr už svojej *Predohre pre malý orchester* pridelil opusové číslo 1 a nasledovali ďalšie inštrumentálne diela (napr. *Vojenský pochod* a *Vlastenecké hymny*). V roku 1818 mala premiéru jeho opera *Šťastní otroci (Los esclavos felices)*, ktorá bola veľmi úspešná.

V pätnástich rokoch odišiel na parížske konzervatórium (École Royale de Musique et Déclamation), ktoré v tom čase viedol Luigi Cherubini. Študoval hru na husle u Pierre Baillota a harmóniu a kontrapunkt u Josepha Fétisa. V tom čase vznikli aj jeho najslávnejšie diela: *Tri kvartety* a *Symfónia pre veľký orchester*.

Jeho organizmus však nevydržal vražedné pracovné tempo a tesne pred dosiahnutím dvadsiatich rokov zomrel zrejme na zápal pľúc. Vzhľadom na krátku životnú dráhu a charakter svojej hravej hudby býva Juan Crisóstomo de Arriaga nazývaný španielsky Mozartom.

Juanov predok Rodrigo de Arriaga (1592 – † 1667) prišiel v roku 1625 zo Španielska na pražskú univerzitu, kde pôsobil ako profesor, dekan teologickej fakulty a prefekt generálnych štúdií.

## Dielo
### Inštrumentálna hudba

* 3 Études ou Capriches (1819)
* Marcha militar (1820)
* Symphonie à grande orchestre (1824)
* Romance (1819)
* Variaciones para Violín sobre el tema de la Húngara con Acompañamiento de Bajo ad libitum (1821)
* Nada y mucho (1817)
* Tema variado en cuarteto (1820)
* Variaciones sobre el tema de la Húngara en cuarteto (1822)
* Trois quatours: pour deux violons, alto et violoncelle (1823)
* Obertura, op. 1 (1818)
* Obertura, op. 20 (1821)

### Vokálna hudba

* Air de l'Opera de Medée (1825)
* Herminie, kantáta (1825)
* Air d'Oedipe (1825)
* Agar dans le désert (1825)
* Dúo de Ma tante Aurore (1825)
* Los esclavos felices, opera, (1819)

### Chrámová hudba

* O salutaris (1821)
* Stabat Mater (1821)
* Misa a cuatro voces (1822 – 1825)
* Salve Regina (1822 – 1825)

### Príležitostná hudba

* Himno Ya luce en este hemisferio
* Canon Perpétuel (1822 – 1825)
* Himno Cántabros nobles (c. 1819)
* Fuga a ocho voces Et vitam venturi

## Iné projekty

## Externé odkazy
* http://www.bilbao.net/Bibliotecas/jsp/arriaga 
* http://www.logopress.es/juancrisostomoarriagamusicoseccene06.html 

Kategória:Španielski hudobní skladatelia
Kategória:Osobnosti z Bilbaa
Ihlica

**Ihlica** môže byť:
*ozdobný predmet podobný veľkej ihle určený na upevnenie alebo ozdobu vlasov, časti oblečenia a podobne, pozri ihlica (ozdoba)
*nástroj s hrotom určený na pletenie, pozri ihlica (pletenie)
*v anatómii: kosť dolnej končatiny, pozri ihlica (kosť)
*v zoológii: 
**rod z čeľade belonovité (=ihlicovité), pozri ihlica (živočíšny rod)
**spikula (teliesko vystužujúce steny tiel niektorých bezstavovcov)
**sklerit
*v botanike:
**úzky tvrdý list ihličnatého stromu, pozri ihlica (list)
**rod rastlín, po latinsky Ononis, pozri ihlica (rastlinný rod)
**ľudovo alebo zastarano: 
*** ihlica tŕnitá (*Ononis spinosa*) [v užšom zmysle, t.j. len liečivý taxón]
*** ihlica roľná (=ihlica kozia; *Ononis arvensis*, =*Ononis hircina*)
**zastarano: 
*** kručinka farbiarska (*Genista tinctoria*)
*** listnatec tŕnitý (*Ruscus aculeatus*)
*** cezmína ostrolistá (*Ilex aquifolium*)

## Zdroje
Genus

**Genus** (po latinsky rod, pôvod, potomok, pohlavie, kmeň, národ, typ, spôsob, vec, ohľad) môže byť:
*v taxonómii: rod, pozri rod (taxonómia)
*v jazykovede: rod, pozri pod rod
*v matematike: rod kvadratickej alebo bilineárnej formy (v angličtine sa ako genus označuje každý matematický rod), pozri pod rod (matematika)
*britský podnik, pozri Genus (podnik)
Bonaire

**Bonaire** je ostrov pri pobreží Venezuely, jedna z tzv. osobitných obcí Holandska (Ostrovy BES). Spolu s ostrovmi Aruba a Curaçao tvorí geograficky tzv. Ostrovy ABC Záveterných ostrovov. Hoci sa bežne hovorí papiamentom, po anglicky a španielsky, úradným jazykom je holandčina.

## Iné projekty


Kategória:Ostrovy Holandska
Kategória:Karibské ostrovy
Kategória:Karibské štáty
Kategória:Holandské Antily
December 2006

## Úmrtia
* 1. december – Claude Jade, francúzska herečka (* 1948)
* 2. december – František Dostál, slovenský vedúci výroby, autor námetov a scenárista horolezeckých filmov (* 1940)
* 5. december – David Ionovič Bronštejn, sovietsky šachista (* 1924)
* 6. december – Jozef Špetko, slovenský historik a redaktor (* 1932)
* 7. december – Viktor Trstenský, slovenský katolícky kňaz (* 1908)
* 9. december – Július Mésároš, slovenský historik (* 1923)
* 10. december – Ivan Dieška, slovenský horolezec, funkcionár, publicista a organizátor (* 1941)
* 10. december – Augusto Pinochet, bývalý čilský prezident (* 1915)
* 12. december – Peter Boyle, americký herec (* 1935)
* 16. december – Albert Percy Dewsbury, kanadský hokejový obranca, pôsobiaci v NHL (* 1926)
* 16. december – Don Jardine, kanadský profesionálny zápasník (* 1940)
* 18. december – Joseph Barbera, americký animátor, člen dua Hanna-Barbera (* 1911)
* 19. december – Danuta Rinn, poľská herečka a speváčka (* 1936)
* 21. december – Saparmyrat Ataýewiç Nyýazow, "doživotný prezident" Turkménska (* 1940)
* 25. december – James Brown, americký spevák (* 1933)
* 26. december – Gerald Ford, 38. prezident Spojených štátov amerických (* 1913)
* 26. december – Martin David Kruskal, americký matematik a fyzik (* 1925)
* 29. december – Johnny Gibson, atlét USA (* 1905)
* 30. december – Saddám Husajn, bývalý iracký prezident (popravený) (* 1937)

## Astronómia a kozmonautika

## Politika

Kategória:2006
Transamerica Pyramid

thumb|Transamerica Pyramid, pohľad z Coit Tower.
[thumb|Špička budovy s [hliníkovým opláštením.]]
**Transamerica Pyramid** je druhý najvyšší mrakodrap San Francisca (do roku 2018 najvyšší). Je 260 metrov vysoký a má 48 poschodí s predajnými a kancelárskymi priestormi.

Stavebné práce podľa projektu Williama Pereiry začali v roku 1969 a budova bola dokončená v roku 1972. Náklady na výstavbu boli 32 miliónov dolárov. Pôvodne bol stavaný ako sídlo investičnej a poisťovacej spoločnosti *Transamerica Corporation*.

V budove je 3&nbsp;678 okien a 18 výťahov. Mrakodrap má tvar pretiahnutej štvorbokej pyramídy s dvoma „krídelkami“ na protiľahlých stranách. Krídla hrajú dôležitú úlohu pri ochrane budovy pred následkami zemetrasenia. Vo východnom krídle sú výťahové šachty, zatiaľ čo v západnom je schodisko. Na vrchole 64,6 metrov vysokej špičke opláštenej hliníkom boli inštalované kamery, nasmerované do všetkých svetových strán. Vo vstupnej hale môžu návštevníci sledovať zábery z týchto kamier. 

V rokoch 1972 až 1974 bol Transamerica Pyramid najvyšším mrakodrapom západne od rieky Mississippi, potom bol prekonaný budovou Aon Center v Los Angeles.

## Iné projekty

## Externé odkazy
* Oficiálne stránky
* Webové kamery Transamerica Pyramid

Kategória:Mrakodrapy v San Franciscu
Kategória:Architektúra z 1972
Tatra T3AS

**Tatra T3AS** je typ električky, ktorý vznikol modernizáciou československej električky Tatra T3.

## Dejiny
V rokoch 2000 a 2001 prebehla jedna z mnohých modernizácií električky T3. Bratislavský vozeň ev.č. 7707 vyrobený v roku 1976 bol v šumperskej spoločnosti Pars nova zrekonštruovaný na typ T3AS. Pritom bol prečíslovaný na ev.č. 7303. V ďalších modernizáciách sa nepokračuje.

## Modernizácia
Prestavba vozidla je veľmi blízka bratislavským modernizovaným vozidlám Tatra T3S. Vozňová skriňa bola kompletne opravená, zrekonštruovaný bol aj interiér a stanovisko vodiča. Električka dostala nový polopantograf, boli dosadené nové čelá podľa návrhu Ing. arch. Patrika Kotasa. Najväčším rozdielom oproti T3S je asynchrónna elektrická výbava z Elektrotechnického výskumného a projektového ústavu (EVPÚ) Nová Dubnica (podobne ako Tatra T3Mod). Rozhodnutie o inštalácii tejto výbavy bolo pomerne kontroverzným krokom. Dlhodobé problémy s vybavením neumožňovali prevádzku s cestujúcimi. Do pravidelnej prevádzky bola električka zaradená po dlhých skúšobných jazdách na jeseň roku 2004, teda 3,5 roka po ukončení modernizácie. S vozidlom sú dlhodobé problémy a preto nepremáva v bežnej premávke, ale ako záložné vozidlo.

## Prevádzka
Modernizácia na typ T3AS prebiehala v rokoch 2000 a 2001.
* Bratislava – modernizovaný 1 vozeň, vozidlo od roku 2022 dlhodobo odstavené (2025)

## Iné projekty

T3AS
Kategória:Dráhové vozidlá vyrábané od roku 2000
Tatra T3Mod

**Tatra T3Mod** je typ električky, ktorý vznikol modernizáciou československej električky Tatra T3.

## Dejiny
Dopravný podnik mesta Košice svoje električky nijako nemodernizovali okrem niekoľkých vozňov Tatra T3M, ktoré boli vyradené v 90. rokoch. Preto sa situácia ohľadom vozňového parku začala stávať závažnou. Ako prototyp celkovej modernizácie bol v roku 2000 vybraný vozeň T3SUCS evidenčné číslo 359. V ďalších prestavbách sa však nepokračovalo.

O rok neskôr bola takmer rovnaká modernizácia vykonaná aj na bratislavskej električke T3 ev.č. 7701, ktorá bola pri rekonštrukcii prečíslovaná na 7304. Obe modernizácie prebehli v Železničných opravovniach a strojárňach (ŽOS) Zvolen. Električky však boli rekonštruované nekvalitne, sprevádzkovanie bratislavského vozidla trvalo veľmi dlho a do premávky takmer nezasahuje. Košická električka je od roku 2005 odstavená vo vozovni DPMK, kvôli chybným brzdám a nedoladenej výzbroji.

## Modernizácia
Pri oboch električkách bola vykonaná generálna oprava vozňovej skrine, zmodernizovaný bol interiér a stanovisko vodiča. Boli nainštalované informačné panely pre cestujúcich, električky dostali polopantograf. Pri košickej električke boli vymenené aj pôvodné štvordielne dvere za nové dvojkrídlové výklopné. Pomerne veľké zmeny sa odohrali v elektrickej časti vozňov. Bola dosadená nová asynchrónna elektrická výbava z EVPÚ Nová Dubnica.

## Technické parametre
*Dĺžka vozňovej skrine – 
*Šírka vozňovej skrine – 
*Výška vozňovej skrine – 
*Hmotnosť vozidla – 
*Počet miest na sedenie – 24 osôb
*Počet miest na státie – 86 osôb
*Celková obsaditeľnosť – 110 osôb
*Maximálna rýchlosť – /h

## Prevádzka
Modernizácie na typ T3Mod prebiehali v rokoch 2000 a 2001.

Slovensko:
* Bratislava – modernizovaný 1 vozeň – vozeň je využívaný ako záložné vozidlo. Vozidlo od roku 2022 odstavené z premávky
* Košice – rekonštruovaný 1 vozeň – dlhodobo odstavený, nepojazdný

## Iné projekty

T3Mod
Kategória:Dráhové vozidlá vyrábané od roku 2000
North Shore City

**North Shore City** (niekedy neformálne aj **North Shore**) je jedno zo štyroch miest na Novom Zélande, ktoré tvoria metropolitnú oblasť Auckland. Je to najhustejšie zaľudnené mesto v krajine, pretože na rozdiel od iných miest na Novom Zélande, väčšina mesta je tvorená urbanizovanými oblasťami alebo predmestiami.

V roku 2006 tu žilo 215 300 obyvateľov, čím je to štvrté najľudnatejšie novozélandské mesto. Je to štvrté najväčšie mesto v krajine aj čo sa týka rozlohy, pričom má rozlohu okolo 12 979 hektárov.

Kategória:Mestá na Novom Zélande